Oslo (NTB): Statsminister Jens Stoltenberg (Ap) lover ytterligere skattelettelser for norske fagorganiserte som svar på at LO krever tusenlapper i fagforeningsfradrag. – Vi er innstilt på å fortsette opptrappingen av skattefradraget for fagforeningskontingent, sier statsminister Jens Stoltenberg til Avisenes Nyhetsbyrå (ANB). I forrige stortingsperiode ble fagforeningsfradraget doblet fra 1.800 til 3.600 kroner. I fjor ble beløpet bare justert opp i takt med prisveksten, og fradraget er nå på 3.660 kroner.